== Reaktioner ==
* Carboxylsyrer reagerer med [[base (kemi)|baser]] og danner derved carboxylat-salte, hvor H-atomet i OH-gruppen er erstattet af en metal[[ion]]. F.eks. reagerer eddikesyre med [[natriumbicarbonat]] under dannelse af natriumacetat, kuldioxid og vand: CH<sub>3</sub>COOH + NaHCO<sub>3</sub> → CH<sub>3</sub>COONa + CO<sub>2</sub> + H<sub>2</sub>O
* Carboxylsyregruppen kan også reagere med en primær eller sekundær [[amin]], hvorved der dannes et [[amid (funktionel gruppe)|amid]], eller med en alkohol, hvorved der dannes en ester ([[Fischer-esterificering]] eller [[Mitsunobu-reaktion]]).
* Carboxylsyrer reagerer med [[thionylchlorid]] (SOCl<sub>2</sub>) under dannelse af [[syrechlorid]]er. Disse er ekstremt reaktive og meget anvendelige til syntese af andre organiske forbindelser (især til [[acylering]]).
* Carboxylsyrer RCOOH kan [[Reduktion (kemi)|reduceres]] til primære alkoholer RCH<sub>2</sub>OH med [[lithiumaluminiumhydrid]] (LiAlH<sub>4</sub>) eller [[boran]] (BH<sub>3</sub>).
* Ved [[Arndt-Eistert-syntesen]] indsættes en α-[[methylen]]gruppe i carboxylsyren, der dermed forlænges med en CH<sub>2</sub>-gruppe.
* Ved en [[Curtius-omlejring]] omdannes carboxylsyrer til [[isocyanat]]er.
* Carboxylsyrer kan decarboxyleres i en [[Hunsdiecker-reaktion]] og α-bromineres ved en [[Hell-Volhard-Zelinsky-halogenering]].
Kemi